Jaapani hiidsalamander

pisi
Jaapani hiidsalamander (Andrias japonicus) on Jaapani endeemiline salamandriliik. Jaapani keeles on ta nimi ōsanshōuo (オオサンショウウオ/大山椒魚), mis tähendab otsetõlkes "hiidpiprakala". Peitlõpuslaste (Cryptobranchidae) sugukonda kuulub ainult 3 liiki: Jaapani ja Hiina hiidsalamander ning Ida hellbender (Cryptobranchus alleganiensis).http://amphibiaweb.org/species/3859

 Välimus 
Jaapani hiidsalamandri pikkus on kuni 1,5 m, ta võib kaaluda kuni 26 kg, olles suuruselt teine salamandriliik maailmas. Temast suurem salamandriliik, Hiina hiidsalamander (Andrias davidianus), on temaga välimuselt väga sarnane ja tema lähisugulane. Jaapani hiidsalamandri nahavärv varieerub punakaspruunist kuni pruunikaskollaseni. Kõhu alt on see heledam, mistõttu pakub kaitset ojade ja jõgede põhjas. Tal on väga väiksed silmad ja halb nägemine. Hiidsalamandri suu on sama lai kui pea. Jäsemed on lühikesed ja laiad. Saba on lühike – selle pikkus moodustab pisut üle 1/3 kehast.http://animaldiversity.org/accounts/Andrias_japonicus/

 Toitumine 
Jaapani hiidsalamander toitub väikestest vähilistest, kaladest ja kahepaiksetest. Ta on öise eluviisiga.

 Leviala 
Jaapani hiidsalamandri elukeskkond ulatub laiadest jõgedest (20–50 m laiused) kuni väikeste ojadeni (1–4 m laiused), mis on jahedad ja selgeveelised. Ojad, kus nad elavad, on tavaliselt madalad, tasase vooluga ning kivise ja kruusase põhjaga. Isendid viibivad üldiselt varjatult kivistes koobastes või veekoguäärsetes urgudes. Kudemiskohad ja vastsed paiknevad väikestel kiirevoolulistel ülemjooksudel.http://amphibiaweb.org/species/3859

 Ajalugu 
Esimest korda on eurooplased maininud Jaapani hiidsalamandrit Hollandis Leidenis 1820. aastatel. Kohalik arst Philipp Franz von Siebold püüdis Nagasakist Dejima saarelt ühe isendi ja saatis selle laevaga Hollandisse. 1951. aastast on see liik looduskaitse all.http://www.iucnredlist.org/details/1273/0

 Viited 

 Välislingid 
 http://amphibiaweb.org/species/3859]
 http://animaldiversity.org/accounts/Andrias_japonicus/
 http://www.iucnredlist.org/details/1273/0

Kategooria:Salamanderlased
Kategooria:Jaapan